Virallinen lehti nro C 313 , 12/10/1998 s. 0099



A4-0235/98 Päätöslauselma komission tiedonannosta Euroopan parlamentille ja neuvostolle direktiivien 75/439/ETY, 75/442/ETY, 78/319/ETY ja 86/278/ETY soveltamisesta jätepolitiikassa (KOM(97)0023 - C4-0368/97) Euroopan parlamentti, joka - ottaa huomioon komission tiedonannon (KOM(97)0023 - C4-0368/97), - ottaa huomioon EY:n perustamissopimuksen 5 artiklan, - ottaa huomioon 8. huhtikuuta 1992 antamansa päätöslauselman yhteisön ympäristölainsäädännön soveltamisesta ((EYVL C 125, 18.5.1992, s. 122.)) ja 14. toukokuuta 1997 antamansa päätöslauselman komission tiedonannosta ympäristölainsäädännön voimaan saattamisesta ((EYVL C 167, 2.6.1997, s. 92.)), - ottaa huomioon ympäristö-, terveys- ja kuluttajansuojavaliokunnan mietinnön (A4-0235/98), A. ottaa huomioon sitoutumisensa kestävään kehitykseen Euroopan unionin ensisijaisena tavoitteena, B. ottaa huomioon, että yhteisön oikeuden tehokas soveltaminen ympäristöalalla on ehdoton edellytys kestävän kehityksen saavuttamiselle, C. ottaa huomioon, että ympäristön huomioon ottava jätehuolto ja jätteiden määrän huomattava vähentäminen ovat välttämättömiä edellytyksiä kestävälle ja ympäristöystävälliselle talouspolitiikalle; 1. Pahoittelee, että yksikään jäsenvaltio ei ole tähän mennessä saattanut Euroopan jäteluetteloa osaksi kansallista lainsäädäntöänsä, minkä seurauksena jokainen jäsenvaltio ymmärtää edelleen eri tavalla sellaiset käsitteet kuten 'teollisuuden jätteet', 'lopulliset jätteet', 'kierrätetyt raaka-aineet' ja 'erityisjätteet'; 2. Pahoittelee jäsenvaltioiden laiminlyöntejä ja vähäistä halukkuutta saattaa seuraavassa lueteltujen direktiivien säännökset osaksi kansallista lainsäädäntöä sekä soveltaa niitä ja panna ne täytäntöön: - 75/442/ETY ((EYVL L 194, 25.7.1975, s. 39.)), sellaisena kuin se muutettuna 18. maaliskuuta 1991 annetulla direktiivillä 91/156/ETY ((EYVL L 78, 26.3.1991, s. 32.)), - 78/319/ETY ((EYVL L 84, 31.3.1978, s. 43.)), sellaisena kuin se muutettuna 12. joulukuuta 1991 annetulla direktiivillä (91/689/ETY) ((EYVL L 377, 31.12.1991, s. 20.)), - 75/439/ETY ((EYVL L 194, 25.7.1975, s. 23.)), sellaisena kuin se muutettuna 22. joulukuuta 1986 annetulla direktiivillä 87/101/ETY ((EYVL L 42, 12.2.1987, s. 43.)), - 12. kesäkuuta 1986 annettu direktiivi 86/278/ETY ((EYVL L 181, 4.7.1986, s. 6.)) ympäristön, erityisesti maaperän, suojelusta käytettäessä puhdistamolietettä maanviljelyssä; 3. Katsoo, että on tullut aika säätää asetuksella Euroopassa käytettävien jätteiden määritelmistä; 4. Pyytää jäsenvaltioita a) direktiivin 75/439/ETY, sellaisena kuin se on muutettuna jäteöljyhuollosta annetulla direktiivillä 87/101/ETY, 3 artiklan 1 kohdan säännösten mukaisesti lopultakin antamaan etusijan jäteöljyjen uudistamiselle niiden polttamiseen nähden ottaen huomioon, että 90 prosenttia jäteöljyistä voidaan kierrättää, b) välittämään komissiolle eräiden ympäristöä koskevien direktiivien täytäntöönpanoon liittyvien kertomusten standardoinnista ja järkeistämisestä 23. joulukuuta 1991 annetun direktiivin 91/692/ETY ((EYVL L 377, 31.12.1991, s. 48.)) 5 artiklan mukaisesti vähintään ajanjaksolta 1995 - 1997 seuraavat tiedot: i) direktiivin 91/156/ETY 16 artiklassa ja liitteessä VI ja direktiivin 75/442/ETY 12 artiklassa tarkoitettu kertomus, ii) direktiivin 91/689/ETY 8 artiklan 2 kohdassa tarkoitettu kertomus, iii) direktiivin 75/439/ETY, sellaisena kuin se on muutettuna direktiivillä 87/101/ETY, 18 artiklassa tarkoitettu kertomus, iv) direktiivin 86/278/ETY 17 artiklassa tarkoitettu kertomus, jotka ovat välttämättömiä jätehuoltoa koskevan yhteisön oikeuden soveltamisen valvomiseksi; 5. Toteaa, että kyseisten jäsenvaltioiden vakavien laiminlyöntien vuoksi komissio ei voi toteuttaa EY:n perustamissopimuksen 155 artiklan mukaista tehtäväänsä perustamissopimusten ja yhteisön oikeuden valvojana; 6. On tyytyväinen siihen, että komissio on 15. lokakuuta 1997 nostanut kanteen kolmeatoista jäsenvaltiota vastaan, jotka ovat jättäneet hyväksymättä jätehuoltosuunnitelmia ja/tai ilmoittamatta niistä komissiolle direktiivin 75/442/ETY 7 artiklan mukaisesti; pitää myös tervetulleena sitä, että komissio on pannut vireille kanteet kolmea jäsenvaltiota vastaan, jotka eivät ole saattaneet direktiiviä 75/439/ETY, sellaisena kuin se on muutettuna jäteöljyhuollosta annetulla direktiivillä 87/101/ETY, osaksi kansallista lainsäädäntöään; 7. Pyytää komissiota a) antamaan direktiivin 75/439/ETY seuraavan muuttamisen yhteydessä ehdotuksia verokannustimista jäteöljyjen talteenottamiseksi, b) olemaan johdonmukaisempi kanteiden nostamisessa niitä jäsenvaltioita vastaan, jotka ovat jättäneet täyttämättä kaikki direktiivien säännökset, jotta komission ei tarvitsisi joka kerta tehdä asiaa koskevaa poliittista päätöstä, c) yhdessä neuvoston kanssa ottamaan Euroopan ympäristökeskuksen ja ympäristöä koskevan Euroopan tieto- ja seurantaverkoston perustamisesta annetun asetuksen (ETY) N:o 1210/90 ((EYVL L 120, 11.5.1990, s. 1.)) seuraavan tarkistamisen yhteydessä huomioon Euroopan parlamentin tarkistukset, jotka se hyväksyi 18. helmikuuta 1998 antamassaan lausunnossa ((EYVL C 80, 16.3.1998, s. 134.)) ja joilla pyritään siihen, että Euroopan ympäristökeskus i) voi toimittaa tietoja jätehuoltoa koskevan yhteisön lainsäädännön soveltamisen tilanteesta jäsenvaltioissa ja ii) tehostaa yhteistyötään ympäristöä koskevan Euroopan tieto- ja seurantaverkoston (IMPEL) kanssa ja tukea sen työtä, d) toimittamaan Euroopan parlamentille neljännesvuosittaisen luettelon jäsenvaltioita koskevista laiminlyöntikanteista, jotka on nostettu Euroopan yhteisöjen tuomioistuimessa, luettelon tuomioistuimen jo ratkaisemien tapausten tuloksista ja luettelon tuomioistuimen määräämistä sakoista, e) liittämään jäsenyyttä hakeneille maille annettavan rahallisen tuen EU:n nykyisiin jätteitä koskeviin vaatimuksiin; 8. Pyytää jälleen kerran komissiota ja neuvostoa kodifioimaan ympäristöalaa koskevan yhteisön oikeuden sen johdonmukaisuuden ja avoimuuden lisäämiseksi; 9. Kiinnittää jäsenvaltioiden huomiota Euroopan unionin uskottavuuteen, joka riippuu erityisesti jäsenyyttä hakeneiden valtioiden kannalta suuresti tavasta, jolla yhteisön lainsäädäntö on otettu osaksi kansallista lainsäädäntöä, ja lainsäädännön soveltamisasteesta; 10. Ilmaisee aikomuksensa kutsua niiden jäsenvaltioiden, jotka rikkovat törkeästi EU:n jätelainsäädäntöä, vastaavat ministerit osallistumaan ympäristövaliokunnan kokouksiin selittämään politiikkaansa; 11. Pyytää puhemiestään välittämään tämän päätöslauselman neuvostolle, komissiolle ja jäsenvaltioiden parlamenteille ja hallituksille.